
   REPUBLIKA HRVATSKA
[bookmark: _Hlk95292189]   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA
Odsjek za infrastrukturu, zaštitu okoliša i obnovu 

KLASA: UP/I 352-02/25-01/02
URBROJ: 2178-03-02/4-25-4
Slavonski Brod,  31. ožujak 2025. godine

Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19, 127/19 i 155/23),  povodom zahtjeva nositelja zahvata HRVATSKI TELEKOM d.d., OIB 81793146560, Radnička cesta 21, 10000 Zagreb, za provedbom  postupka Prethodne ocjene prihvatljivosti za ekološku mrežu  zahvata izgradnje samostojećeg antenskog stupa,  nakon provedenog postupka, donosi

R   J   E   Š   E   NJ   E

1. Namjeravani  zahvat:  „Izgradnja samostojećeg antenskog stupa na području Općine Stara Gradiška,  Brodsko-posavska  županija, nositelj  zahvata: HRVATSKI TELEKOM d.d., Radnička cesta 21, Zagreb,  prihvatljiv  je  za  ekološku  mrežu.
      2.    Ovo Rješenje izdaje se na rok od četiri godine.
      3.    Ovo Rješenje objavljuje  se  na  mrežnim  stranicama Brodsko-posavske županije.


O  b  r  a  z  l  o  ž  e  nj  e

Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 20. veljače  2025. god., zahtjev  nositelja zahvata  HRVATSKI TELEKOM d.d., Radnička cesta 21, Zagreb, upućenog putem osobe ovlaštene za zastupanje Sarita Bukovčan Kvaternik, za provedbom postupka Prethodne ocjene prihvatljivosti za ekološku mrežu za zahvat  izgradnje samostojećeg antenskog stupa na području Općine Stara Gradiška, na kčbr. 311/1 i 281/2 k.o. Novi Varoš, u naselju Gornji Varoš. Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljeno Idejno rješenje (koji je izradio NATIV AMP d.o.o. iz Zagreba, oznaka: 221-00005_1130111-novi_varos, u prosincu 2024. godine). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/25-01/02, URBROJ:2178-03-02/4-25-2, od 21. veljače 2025. god.), zatražio prethodno mišljenje Ministarstva zaštite okoliša i zelene tranzicije, Zavoda za zaštitu okoliša i prirode. Ministarstvo, Zavod za zaštitu okoliša i prirode je dostavio  traženo mišljenje dana 27. ožujka 2025. godine (KLASA: 352-03/25-06/205, URBROJ: 517-08-3-2-1-25-2, od 19. ožujka  2025. god.), o utjecaju  planiranog predmetnog zahvata na ciljeve očuvanja i cjelovitost područja ekološke mreže.
 
U provedbi postupka, ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i zaprimljeno mišljenje Zavoda za zaštitu okoliša i prirode, te je utvrdio sljedeće.

Namjeravanim zahvatom je predviđena izgradnja samostojećeg rešetkastog antenskog stupa na kčbr. 311/1 i 281/2 k.o. Novi Varoš, koordinate: 45.182537 N, 17.217105 E. Osnovna namjena predmetne građevine je prihvat i nošenje antena za sustave pokretnih komunikacija te prateće opreme u svrhu pokrivanja područja pokretnim signalom. Sastoji se od konstrukcije samostojećeg antenskog stupa ukupne visine 60 m i opreme na njoj. Temelj stupa je armiranobetonski,  dimenzija oko 9,5 x 9,5 m. Smještaj opreme zainteresiranih operatora planiran je u vanjskim kabinetima za smještaj opreme u podnožju stupa na nadtemeljnoj ploči. Prostor oko stupa, tlocrtnih dimenzija 14 x 14 m, planira se ograditi panelnom ogradom. Na kčbr. 281/2 te na dijelu kčbr. 311/1 k.o. Novi Varoš predviđa se makadamski pristupni put duljine oko 90 m i širine 3,5 m. Navedene čestice su neuređene čestice bez prometnog pristupa. Neophodni su pristupni radovi koji uključuju uklanjanje raslinja, skidanje sloja humusa i rasipavanje kamenog materijala. Završna površina pristupnog puta ispred ulaza u ograđeni prostor predviđena je za parkiranje vozila. Glavni dovod električne energije moguć je po postojećim stupovima zračne električne mreže (dalekovodom) te podzemnim kabelom s NN mreže HEP-a iz TS 486 N. Varoš II.

Planirani zahvat nalazi se unutar područja ekološke mreže (Uredba o ekološkoj mreži i nadležnostima javnih ustanova za upravljanje područjima ekološke mreže, „Narodne novine“, br. 80/19 i 119/23): Područja očuvanja značajnog za ptice (POP) HR1000004 Donja Posavina.

Prema podacima Ministarstva zaštite okoliša i zelene tranzicije, Zavoda za zaštitu okoliša i prirode, lokacija planiranog zahvata predstavlja pogodno stanište za ciljne vrste ptica POP HR1000004 Donja Posavina koja su svojim ekološkim zahtjevima vezana za šumska staništa, primjerice crna roda (Ciconia nigra), orao kliktaš (Aquila pomarina), crna žuna (Dryocopus martius) bjelovrata muharica (Ficedula albicollis), štekavac (Haliaeetus albicilla), crvenoglavi djetlić (Dendrocopos madius), crna lunja (Milvus migrans), škanjac osaš (Pernis apivorus), siva žuna (Picus canus) i jastrebača (Strix uralensis).

Provedbom zahvata doći će do gubitka najviše 0,05 ha površine  staništa pogodnih za navedene ciljne vrste POP HR100004 Donja Posavina.  Uzimajući u obzir ukupnu rasprostranjenost pogodnih staništa za ciljne vrste navedenog POP  (između 40580 i 49020 ha pogodnih staništa za ciljne vrste ptica POP), smatra se da se može  isključiti mogućnost značajnog negativnog utjecaja zahvata na ciljeve očuvanja i cjelovitost navedenog područja ekološke mreže


Slijedom iznesenog  u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat izgradnje samostojećeg antenskog stupa, na kčbr. 311/1 i 281/2  k.o. Novi Varoš, uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 
U skladu s navedenim,  za planirani predmetni zahvat nije potrebno provesti postupak Glavne ocjene za ekološku mrežu.

Točka 1. ovog Rješenja u skladu je s odredbom članka 30. stavak 4. Zakona o zaštiti prirode, kojom je propisano da, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.  

Točka 2. ovog Rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog Rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na mrežnim stranicama, odnosno na mrežnim stranicama Brodsko-posavske županije (www.bpz.hr).

Člankom 27.  stavak 2. Zakona o zaštiti prirode, propisano je da se ocjena prihvatljivosti  zahvata, provodi u okviru pripreme namjeravanog zahvata, prije izdavanja lokacijske dozvole ili izdavanja drugog potrebnog odobrenja za provedbu zahvata.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi  procjene utjecaja  na  okoliš  prema posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu zaštite okoliša i zelene tranzicije i Inspekciji zaštite prirode. 


Uputa o pravnom lijeku
Protiv ovog Rješenja može se izjaviti žalba Ministarstvu zaštite okoliša i zelene tranzicije, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 



                                                                             Viša savjetnica za zaštitu prirode i okoliša  

                                                                                            Ljiljana Curić, dipl.ing.







Dostaviti:
1. HRVATSKI TELEKOM d.d., Radnička cesta 21, 10000 Zagreb
2. Ministarstvo zaštite okoliša i zelene tranzicije, putem: pisarnica@mzozt.hr; marija.petras@mzozt.hr 
3. Državni inspektorat, Sektor zaštite prirode, Šubićeva 29,  10000 Zagreb
4. - u spis predmeta

